
Ehitusloa andmine (Raudsilla tn 1) 

1. ASJAOLUD JA MENETLUSE KÄIK

15.10.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2111271/29725  Raudsilla tn 1  kinnistule  korterelamu, parkla hoone ning nende teenindamiseks vajalike rajatiste püstitamiseks koos ehitusprojektiga „Raudsilla 1 projekt RDS1_EP_Raudsilla1“, peaprojekteerija AS Ehitusfirma Rand ja Tuulberg.
Antud eelprojekt käsitleb I etappi - põhjapoolse üks kortermaja ja parkla ehitust (asendiplaanil pos.1). Järgnevate hoonete ehitus on planeeritud mitmes etapis. Edasiste etappide jaoks koostatakse eraldi projektid. 
Ehitusprojekt „Raudsilla 1 projekt RDS1_EP_Raudsilla1“ on koostatud Narva Linnavalitsuse 28.04.2021 korraldusega nr 292-k  kinnitatud „Raudsilla tn 1 planeeritavate 5 korterelamu hoone ja 5 abihoone püstitamine Narva Linnavolikogu 26.06.2020 a otsusega nr 31 kehtestatud Raudsilla tn 1 maa-ala detailplaneeringu alusel“ projekteerimistingimuste alusel.
Narva Linnavolikogu 26.06.2020a otsusega nr 31 kehtestatud Raudsilla tn 1 maa-ala detailplaneeringuga Raudsilla tn 1 maakasutuse sihtotstarbeks on määratud elamumaa maa 85% ja ärimaa 15%.  

19.10.2021 ehitisregistri  keskkonnas on genereeritud ehitusloa  eelnõu  nr  2112271/36276, menetluse nr 279006 ning suunatud Arhitektuuri- ja Linnaplaneerimise Ametile, Linnamajandusametile, Päästeameti Ida päästekeskusele, OÜ-le VKG Elektrivõrgud, AS-le Narva Soojusvõrk, AS-le Narva Vesi, Telia Eesti AS-le ja kinnistu omanikule AS-le Vallikraavi Kinnisvara kooskõlastamiseks ning arvamuste avaldamiseks. 
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

02.02.2022 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (tegemist on kinnistu sisese vee- ja kanalisatsiooni võrkudega, mis ei too kaasa olulist keskkonnamõju) ning seetõttu eelhinnangut vastavalt KeHJS § 6 lg 2´3 ei anta. 

Arhitektuuri-ja Linnaplaneerimise Amet kooskõlastas järgmiste kõrvaltingimustega:

„Koos ehitamise alustamise teatisega esitada ehitisregistrisse tellijaga ning vajadusel naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi.
EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“. 
Linnamajandusamet kooskõlastas tingimisi, märkustega: 
„1.Narva linna omandis olevatele kinnistutele on vaja seada isiklik kasutusõigus.

2.Ette näha asfaltkatte taastamisel pealiskihiks asfaltbetoonisegu AC12surf 70/100 (100%   tardkivikillustik)“.
AS Narva Vesi kooskõlastas tingimisi, märkusega: 
„Tuleb seada servituut ÜVVK-torustikele“.
Telia Eesti AS kooskõlastas tingimisi, märkustega: „Telia Eesti AS (edaspidi Telia) sideehitiste kaitsevööndis tegevuste planeerimisel ja ehitiste projekteerimisel tagada sideehitise ohutus ja säilimine vastavalt EhS §70 ja §78 nõuetele. Tööde teostamisel sideehitise kaitsevööndis lähtuda EhS ptk 8 ja ptk 9 esitatud nõuetest, MTM määrusest nr 73 (25.06.2015) „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“, kohaldatavatest standarditest ning sideehitise omaniku juhenditest ja nõuetest. Kooskõlastamise märkused ja sideehitiste kaitsemeetmed peavad kajastuma projekti seletuskirjas. Kõik kavandatavad tööd ja meetmed peavad olema kirjeldatud viisil, mis annavad piisavat, arusaadavat ja õiget teavet kavandatava ehitise ja selle vastavuse kohta õigusaktides sätestatud nõuetele. Projektis esitatud lahendused peavad omavahel sobima selliselt, et nende väljaehitamine ja toimimine ei segaks üksteist ja võimaldaks teha sideehitiste hooldust ja remonti. Antud kooskõlastus ei ole tegutsemisluba Telia sideehitise kaitsevööndis tööde teostamiseks. Sideehitise kaitsevööndis on sideehitise omaniku loata keelatud igasugune tegevus, mis võib ohustada sideehitist. Sideehitise kaitsevööndis võib töid teostada ainult Telia volitatud esindaja poolt väljastatud tegutsemisloa alusel. Tegutsemine Telia sideehitiste kaitsevööndis on lubatud peale sideehitise kättenäitamist järelevalve töötaja poolt ning selle fikseerimist kahepoolselt allkirjastatud aktis. Tegutsemisluba taotleda hiljemalt 5 tööpäeva enne planeeritud tegevuste algust ja soovitud väljakutse aega Telia Ehitajate portaalis: https://www.telia.ee/ehitajate-portaal“ 


21.02.2022 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
2.5. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.    OTSUS

3.1. Anda ehitusluba Raudsilla tn 1  kinnistule  I etappi - üks korterelamu, parkla hoone ning nende teenindamiseks vajalike rajatiste püstitamiseks vastavalt ehitusprojektile „Raudsilla 1 projekt RDS1_EP_v03_Raudsilla1“, peaprojekteerija AS Ehitusfirma Rand ja Tuulberg.
3.2. Kohustada   ehitustööde  tellijat tagada kõrvaltingimuste täitmine, mis on käesoleva korralduse  punktis 1  esitatud Arhitektuuri- ja Linnaplaneerimise Ameti, Linnamajandusameti, AS-i Telia Eesti ja AS-i Narva Vesi poolt ning ehitusloal loetletud märkused.
3.3. Jätta algatamata Raudsilla tn 1  kinnistule  korterelamu ning selle teenindamiseks vajalike rajatiste püstitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

